paragraph_text: Rođen je u Madisonu, Wisconsin. Najmlađi je od trojice braće.Majka Jeanne mu je bivša novinarka CBS-a, a otac Charles bio je odvjetnik i prodavač osiguranja. Bez oca je ostao 1966. u 12. godini. U mladosti je s majkom i braćom putovao kroz Ujedinjeno Kraljevstvo, Španjolsku i Čehoslovačku. Nakon što je pohađao koledž Marlboro u Vermontu, dobio je magisterij lijepih umjetnosti na dramskom odjelu Yalea. Tamo je glumio u 25 drama i bio učenik legendarnog Sanforda Meisnera. Prvu zapaženu ulogu ostvario je u indonezijskom filmu "Meci i žene". Iako je do sada ostvario skoro 60 uloga, najpoznatiji je kao detektiv Mike Logan u seriji Zakon i red (original i Zločinačke nakane), te kao Faca, misteriozni dečko, kasnije i muž Carrie Bradshaw u seriji Seks i grad. Od 2009.godine glumi u seriji Dobra žena gdje mu je partnerica Juliana Marguiles. Za tu ulogu nominiran je za nagradu Zlatni globus.